 Madaxweyne Daahir Rayaale Kaahin oo imika u muuqda in lasoo gaadhay maalmihii u danbeeyay ee cimrriga xukuumadiisu ayaa goaansaday inuu burburiyo Qaranimadii iyo Xorriyadii Somaliland ee lagu soo waraabiyay dhiigii daahirka ahaa ee kumanaanka kun ee geesi ay naftooda u waayeen si dalkoodu uu u noqdo mid lagu dhaqmo sharciga, isla markaasna ay bulshada Somaliland hore naftooda iyo maalkoodaba ugu soo hureen inay dagaal dheer la galaan kaligii talihii haligmay ee Maxamed Siyaad Barre, iyaga oo dadweynaha geesiyiinta ah ee reer Somaliland wacad ku maray inaanay waligood mar danbe ogolaan in kaligii taliye danbe uu Madaxweyne noqdo Siyaad Barre ka dib. 